Všeobecne záväzné nariadenie
hlavného mesta Slovenskej republiky Bratislavy
č. 11/1993
zo 16. decembra 1993
o podmienkach používania erbu Bratislavy
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov sa uznieslo na tomto všeobecne záväznom nariadení:

§ 1
Erb Bratislavy
Erb Bratislavy tvorí v červenom neskorogotickom štíte strieborné trojvežové opevnenie s bránou, na červených strechách veží sú dve zlaté gule so zlatými hrotmi a v bráne zlaté, do polovice vytiahnuté mreže.

§ 2
Používanie erbu
(1) Erb Bratislavy sa používa:
a)	na pečatidle hlavného mesta Slovenskej republiky Bratislavy (ďalej len „hlavné mesto“),
b)	na insígniách primátora,
c)	na plakete Ceny hlavného mesta Slovenskej republiky Bratislavy,
d)	v zasadacích a rokovacích miestnostiach orgánov hlavného mesta a mestských častí,
e)	mena budovách, v ktorých majú sídlo primátor, starosta mestskej časti, Magistrát hlavného sta Slovenskej republiky Bratislavy (ďalej len „magistrát“), miestny úrad, mestská polícia a mestský požiarny zbor,
f)	na označenie územia hlavného mesta a mestských častí,
g)	na preukaze poslancov, pracovníkov hlavného mesta, pracovníkov mestských častí, pracovníkov magistrátu a miestnych úradov,
h)	na rovnošatách pracovníkov mestskej polície a požiarnikov mestského požiarneho zboru,
ch)	na označenie motorových vozidiel mestskej polície, mestského požiarneho zboru a prostriedkov mestskej hromadnej dopravy,
i)	ako súčasť označenia mestských organizácií.
(2) Erb Bratislavy na úradných listinách a úradných pečiatkach používajú:
a)	primátor a starostovia mestských častí,
b)	orgány mestského zastupiteľstva a miestnych zastupiteľstiev.
(3) Listiny a úradné pečiatky s erbom Bratislavy sa používajú len vtedy, ak listina obsahuje nariadenie, uznesenie, alebo rozhodnutie orgánov mesta, mestskej časti, alebo orgánov mestského zastupiteľstva, nepoužívajú sa v bežnom korešpondenčnom styku a pri výkone prenesenej štátnej správy.
(4) Za erb Bratislavy sa považuje aj jeho jednofarebné zobrazenie, ak vyobrazením zodpovedá erbu Bratislavy.

§ 3
Súhlas s používaním erbu
(1) Súhlas na použitie erbu Bratislavy pre právnické a fyzické osoby a na účely, ktoré nie sú vymedzené v § 2 tohto všeobecne záväzného nariadenia, dáva magistrát, na základe rozhodnutia primátora.
(2) Podkladom pre udelenie súhlasu je písomná žiadosť doručená magistrátu s uvedením presných podmienok použitia erbu, prípadne aj s grafickým návrhom.
(3) Za udelenie súhlasu na použitie erbu Bratislavy môže magistrát v odôvodnených prípadoch (napríklad použitie erbu na komerčné účely) žiadať finančnú úhradu.
(4) Erb Bratislavy sa zakazuje používať nevhodne, neprimeraným spôsobom, ktorým by sa prejavovala neúcta k tomuto symbolu, za dôstojné zaobchádzanie s erbom Bratislavy a za jeho ochranu zodpovedá ten, kto ho používa alebo použil.

§ 4
Sankcie
(1) Ak používa fyzická osoba erb Bratislavy bez predchádzajúceho písomného súhlasu magistrátu, dopúšťa sa priestupku proti poriadku v správe hlavného mesta a môže byť potrestaná pokutou do výšky 1000 Sk orgánom štátnej správy1) a v blokovom konaní do výšky 500 Sk mestskou políciou.2)
(2) Právnickej osobe, ktorá používa erb Bratislavy bez predchádzajúceho písomného súhlasu magistrátu, môže primátor hlavného mesta uložiť pokutu do 200 000 Sk.3) Pokutu možno uložiť do 2 mesiacov od dňa, kedy sa primátordozvedel o tom, kto sa porušenia dopustil, najneskôr však do jedného roka od spáchania konania opodstatňujúcehouloženie pokuty.

§ 5
Prechodné a záverečné ustanovenia
(1) Súhlas na použitie erbu Bratislavy vydaný pred účinnosťou tohto všeobecne záväzného nariadenia magistrátom, sa považuje za súhlas vydaný podľa tohto všeobecne záväzného nariadenia.
(2) Erb Bratislavy na historických objektoch osadený ako ich súčasť pred 11. júlom 1991 sa považuje za umiestnený podľa tohto všeobecne záväzného nariadenia.

§ 6
Toto nariadenie nadobúda účinnosť 15. januára 1994.

Peter Kresánek v. r.
primátor